Berlingtonas (Kanada)
Berlingtonas (angl. Burlington) – miestas Ontarijo provincijoje, Kanadoje, į vakarus nuo Toronto ir šiaurės vakarus nuo Ontarijo ežero. Yra įsikūręs Haltono savivaldybėje ir yra Didžiojo Toronto apylinkėse, sudaro Hamiltono metropoliją. Įkurtas 1874 m. Absoliuti dauguma gyventojų – anglakalbiai, taip pat šnekama prancūziškai, lenkiškai. Dauguma gyventojų – anglai, škotai ir airiai, taip pat vokiečiai, prancūzai, italai, olandai, lenkai.